Ferrol

Ferrol estas urbo kaj municipo hispana, situanta norde de la provinco Korunjo, en Galegio. Ferrol estas urbo orientita tradicie al maraktivado, pere de fiŝkapta kaj komerca haveno, civilaj kaj militaj ŝipkonstruejoj, instalaĵoj diversaj de la Armeo aŭ la turismaj strandoj. Kun loĝantaro de 72.963 loĝantoj, la metropola areo de Ferrol, konata kiel Ferrolterra, grupigas la komarkojn Ferrol, Eŭme kaj Ortegal, kun loĝantaro de ĉirkaŭ 210.000 personoj. La urbo estis naskiĝloko de la hispana generalo kaj diktatoro Francisco Franco en 1892, kaj pro tio estis oficiale konata kiel El Ferrol del Caudillo el 1938 al 1982. Ĝi estis ankaŭ naskiĝloko de la fondinto de la Hispana Socialista Laborista Partio (PSOE), Pablo Iglesias, en 1850. Notoj Vidu ankaŭ Ferrol (stacidomo) San Xoán (stacidomo)